05/08/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública relativo á aprobación inicial da modificación do sistema de actuación fixado para desenvolvemento da AEI-D do PERI-2 e á aprobación inicial dos Estatutos e Bases de actuación da Xunta de Compensación

A Xunta de Goberno da cidade de Santiago de Compostela, na sesión ordinaria que tivo lugar o día 6 de xullo de 2020, adoptou o seguinte acordo: PRIMEIRO.–Aprobar inicialmente a modificación do sistema de cooperación fixado polo Plan especial de reforma interior PERI-2 (Conxo de Arriba) para o desenvolvemento da área de execución integral AEI-D, substituíndo o citado sistema directo polo de compensación. En aplicación do procedemento regulado polo artigo 285.3 do RLSG, o expediente someterase a información pública durante o prazo dun mes, mediante anuncio que se publicará no Boletín Oficial da Provincia e notificación persoal aos propietarios das parcelas afectadas, segundo figuran no Catastro. SEGUNDO.–Aprobar inicialmente os proxectos de Estatutos e Bases de actuación da Xunta de Compensación da AEI-D do PERI-2, presentados con data 18.06.2020 por ACHIA ALQUILERES S. L. e ESTUDIO 5 DE GESTIÓN Y PROYECTOS, S. A., coa seguinte condición: – A aprobación definitiva dos Estatutos e Bases de actuación quedará condicionada á previa aprobación definitiva do sistema de compensación. En aplicación do procedemento regulado polo artigo 302 do RLSG, os Proxectos de estatutos e bases someteranse a información pública durante o prazo dun mes, mediante anuncios que a tal fin se publicarán no Boletín Oficial da Provincia e nun dos xornais de maior difusión. Simultaneamente, practicarase notificación persoal aos propietarios e titulares de dereitos patrimoniais no polígono, a fin de que durante o prazo dun mes formulen as alegacións que estimen convenientes e soliciten, se así o desexan, a súa incorporación á Xunta de Compensación. A incorporación haberá de solicitarse mediante escrito dirixido ao Concello de Santiago, e acompañarase da documentación acreditativa do seu dereito sobre os terreos afectados. Unha vez que resulte definitivamente aprobado o sistema de compensación, acordarase o inicio do procedemento de equidistribución da área de execución integral AEI-D do PERI-2 (Conxo de Arriba), cos efectos que se regulan nos artigos 267 e 268 do Regulamento de desenvolvemento da Lei do solo de Galicia (RLSG). O acordo haberá de publicarse no Boletín Oficial da Provincia e notificarase persoalmente a todos os propietarios afectados, aos que se advertirá do previsto polos artigos 246 e 247 do RLSG. Así mesmo, haberá de comunicarse ao promotor, requiríndolle a fin de que achegue ao expediente certificación rexistral de titularidade e cargas dos terreos afectados, na que conste terse estendido a anotación expresiva do inicio da equidistribución. En aplicación do procedemento regulado no artigo 302 do RLSG, os proxectos sométense a información pública durante o prazo dun mes (UN MES), contado desde o día seguinte ao da publicación do presente anuncio, e con citación persoal dos propietarios afectados. Durante este prazo, os interesados poderán consultar o expediente e formular por escrito as alegacións que xulguen oportunas. A documentación sometida a exposición pública poderase consultar no Servizo de Planeamento e Xestión do Concello de Santiago (Pazo de Raxoi, 2.º andar), de luns a venres, en horario de 9 a 14 horas; e na páxina web do Concello https://transparencia.santiagodecompostela. gal/AEI-D_DO_PERI-2_CONXO_DE_ARRIBA/gl A tal fin publícase de seguido a relación das parcelas afectadas: Santiago de Compostela, 30 de xullo de 2020. A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro